Julkaistu 01.03.2005 14:02
Helsingin käräjäoikeus on antanut tuomionsa Helsingin metrossa viime huhtikuussa tapahtuneesta surmatyöstä.Käräjäoikeuden mukaan metrossa sivullista kirveellä lyönyt oli mielentilatutkimuksen mukaan vailla ymmärrystä eli syyntakeeton. Helsingin käräjäoikeus passitti hänet tänään pidetyssä käsittelyssä pakkohoitoon. Mainos (uutinen jatkuu alla)
Käräjäoikeus katsoi 37-vuotiaan miehen syyllistyneen tappoon. Oikeuden mukaan häntä ei voi tuomita teosta rangaistukseen, koska hän ei mielenterveysongelmiensa vuoksi pystynyt kontrolloimaan käyttäytymistään. Mies löi itselleen täysin vierasta 23-vuotiasta metromatkustajaa takaapäin kirveellä päähän viime vuoden huhtikuussa. Uhri kuoli vammoihin sairaalassa. Mies kertoi kuulleensa päässään ääniä, jotka kehottivat erilaisiin tekoihin. (MTV3-STT)
Hyssälä haluaa kiristää alkoholiverotusta